text: O kohecalay tamdaw caay ka ’aloman (caay pakata’elif to 20%[132]), nikawrira manga’ay mi’emet to ’alomanay a kohetingay tamdaw. Maparoyaroy ato mitelekan a pipala’ed o nian koya South Africa a pipala’ed to finacadan hananay[133]. O kohecalay tamdaw no South Africa i kicay macekal ko kacomahad manga’ay miraoy to Europe a kitakit a milecad to nga’ayay ’orip, nika o kohetingay tamdaw palahecad to roma Africa kitakit a kohetingay tamdaw miraoy to polong no Africa sahefong a sakakaay kanga’ay no ’orip[29]. Nikawrira pahecad han to kohecalay tamdaw, o ’alomanay tamdaw a kohetingay tamdaw saki kinaira, kiwiko, sapaising a isi, kamaro’an, ’oripan ato roma kapolongan a sapatado a maamaan caay ko sakanga’ay[29][134].